**อิทธิพลของการบริหารสินทรัพย์ต่อราคาตลาดของหุ้น:**

**กรณีศึกษาบริษัทจดทะเบียนในตลาดหลักทรัพย์แห่งประเทศไทย กลุ่ม SET 100**

สิทธิโชค แซ่ห่าน1 และ พรทิวา แสงเขียว2

นักศึกษาหลักสูตรบัญชีมหาบัณฑิต คณะบัญชี มหาวิทยาลัยศรีปทุม

Lockbig93@gmail.com

**บทคัดย่อ**

การศึกษาครั้งนี้มีวัตถุประสงค์เพื่อการศึกษาอิทธิพลของการบริหารสินทรัพย์ ประกอบด้วยอัตราหมุนเวียนของสินทรัพย์รวม อัตราส่วนหมุนเวียนของสินค้า ระยะเวลาขายสินค้าเฉลี่ย อัตราหมุนเวียนของลูกหนี้ ระยะเวลาเก็บหนี้เฉลี่ย อัตราส่วนหมุนเวียนของเจ้าหนี้ ระยะเวลาชำระหนี้เฉลี่ยที่มีต่อราคาตลาดของหุ้นประกอบด้วยราคาต่อกำไรต่อหุ้น ราคาต่อมูลค่าทางบัญชี ของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

จากการศึกษาใช้ข้อมูล 52 บริษัท ระยะเวลาศึกษา ปี พ.ศ. 2561 – 2563 เป็นการศึกษาวิจัยเชิงปริมาณ (Quantitative Research) โดยการใช้สถิติวิเคราะห์เบื้องต้นเชิงพรรณนา (Descriptive Statistics) การวิเคราะห์ค่าสัมประสิทธิ์สหสัมพันธ์เพียร์สัน (Pearson Correlation ) และการวิเคราะห์ความถดถอยเชิงพหุคูณ (Multiple regression analysis) ที่ระดับนัยสำคัญทางสถิติ 0.05

ผลการศึกษาพบว่าอัตราส่วนหมุนเวียนของสินค้า มีความสัมพันธ์ในทิศทางเดียวกันกับราคาต่อกำไรต่อหุ้น(Price per Earning ) อย่างมีนัยสำคัญทางสถิติ อัตราส่วนหมุนเวียนของสินทรัพย์รวม มีความสัมพันธ์ในทิศทางเดียวกันกับราคาต่อมูลค่าหุ้นทางบัญชี (Price per Book Value ) อย่างมีนัยสำคัญทางสถิติ อัตราส่วนหมุนเวียนของเจ้าหนี้ มีความสัมพันธ์ในทิศทางตรงกันข้ามกับราคาต่อมูลค่าหุ้นทางบัญชี ( Price per Book Value ) อย่างมีนัยสำคัญทางสถิติ

**คำสำคัญ:** การบริหารสินทรัพย์,ราคาตลาดของหุ้น

**THE INFLUENCES OF ASSET MANAGEMENT TO STOCK MARKET PRICE OF SHARES**

**A CASE STUDY OF LISTED COMPANIES IN THE STOCK EXCHANGE OF THAILAND SET 100**

# Sittichock Saehan1 and Porntiwa Saengkhiew2

Master of Accountancy Student, Faculty of Accountancy, Sripatum University

Lockbig93@gmail.com

**Abstract**

This study purpose to study the influence of asset management including Assets Turnover Ratio (ATR) Inventory Turnover (IT) Average Inventory Period (AIP) Account Receivable Turnover (ART) Average Collection Period (ACP)Account Payable Turnover (APT) Average Payment Period (APP) to price per earning (P/E) and price per book value (PBV) a case study of listed companies in the stock exchange of Thailand SET100.

The study base on using the information of 52 companies. The study period is 2018 – 2020.It is a quantitative research study using preliminary descriptive statistics analysis Pearson correlation and multiple regressions at the significant level of 0.05.

The result shows the inventory turnover ratio (IT) has positive relationship with price per earning (P/E) significantly. Assets turnover ratio has positive relationship with price per book value (P/BV) significantly. Account Payable Turnover ratio has negative relationship with price per book value (P/BV) significantly.

**Keywords:** Asset management, Stock market price of shares

**บทนำ**

สถานการณ์เศรษฐกิจในปัจจุบัน ให้ความสำคัญกับการพัฒนาเศรษฐกิจ สังคม และการบริหารสินทรัพย์ซึ่งเป็นปัจจัยพื้นฐานสำคัญของการวางแผนทางการเงิน ผู้ลงทุนจึงควรศึกษาความน่าจะเป็น แนวโน้มทางการเงินของธุรกิจ เพื่อช่วยให้นักลงทุนตัดสินใจในการลงทุนได้ดีขึ้น ปนัดดา แก้วมณี (2558) กล่าวว่า เป้าหมายที่ชัดเจนจะช่วยกำหนดแนวทางการลงทุนได้ง่ายขึ้น ยิ่งในปัจจุบันมีการลงทุนมากมายให้เลือก การลงทุนแบบไร้ทิศทาง อาจจะทำให้พลาดโอกาสได้

การบริหารสินทรัพย์ที่ดี ย่อมแสดงให้เห็นถึงโอกาสการสร้างกำไรในอนาคต ธุรกิจจึงควรบริหารสินทรัพย์ให้อยู่ในระดับที่เหมาะสม เสกศักดิ์ จำเริญวงค์ (2554) กล่าวว่า การบริหารเงินสด การบริหารลูกหนี้ การบริหารสินค้าคงคลัง โดยพยายามให้สินทรัพย์เหล่านั้นอยู่ในระดับที่พอเหมาะ มีสภาพคล่องเพียงพอ และมีต้นทุนเสียโอกาสต่ำสุด

การวิเคราะห์ราคาของหุ้น จึงเป็นวิธีหนึ่งที่ใช้ในการป้องกันความเสี่ยงในการลงทุนให้กับผู้ลงทุน แต่ราคาหุ้นเกิดจากความต้องการระหว่างผู้ซื้อและผู้ขายทำให้เกิดความผันผวนราคาตลอดเวลา นิเวศน์ เหมวชิรวรากร (2559) กล่าวว่า การประเมินมูลค่าหุ้น หรือหุ้นมีราคาแพงหรือราคาถูกเทียบกับพื้นฐานของกิจการนั้น เป็นศาสตร์และศิลป์

การค้นหามูลค่าที่แท้จริงของสินทรัพย์ถือเป็นสิ่งสำคัญ เนื่องจากกระบวนการดังกล่าวจะทำให้นักลงทุนทราบว่าควรจะตัดสินใจลงทุนในสินทรัพย์เหล่านั้นหรือไม่ ในทางปฏิบัตินักลงทุนสามารถประเมินมูลค่าของกิจการได้จาก 2 แนวทางใหญ่ๆ คือ การประเมินมูลค่าจากสินทรัพย์สุทธิของกิจการ และการประเมินมูลค่าจากผลประโยชน์ที่ได้จากสินทรัพย์ที่กิจการมีอยู่ การหามูลค่าของกิจการ เป็นการวัดผลการดำเนินงานที่ผ่านมาของกิจการ เพื่อให้ทราบถึงความสามารถในการแข่งขัน ข้อได้เปรียบทางการแข่งขัน โอกาสทางธุรกิจนั้นๆ ว่า กิจการมีแผนการดำเนินงานและการบริหารงานให้มีมูลค่าเพิ่มสูงขึ้น การประเมินมูลค่า จึงถือเป็นวิธีที่สำคัญที่จะนักลงทุนไปสู่เป้าหมายในการซื้อกิจการให้ได้มาซึ่งราคาที่เหมาะสม วารี ธีวพัฒนพิสิทฐ(2555) กล่าวว่า ราคาหุ้นโดยทั่วไปมักจะหมายถึงราคาตลาดของหุ้น สามารถจำแนกเป็น 3 ประเภท ได้แก่ 1 ราคาที่ตราไว้ หมายถึง เป็นมูลค่าต่อหุ้น ที่บริษัทได้กำหนดขึ้นเมื่อก่อตั้งบริษัท และ ระบุไว้ในหนังสือบริคณห์สนธิเพื่อแสดงค่าภาระผูกพันที่ผู้ถือหุ้นสามัญมีต่อบริษัท 2.ราคาตามบัญชี หมายถึง เป็นมูลค่าของส่วนของผู้ถิหุ้นสามัญ คำนวนที่บันทึกใบบัญชีของบริษัท มูลค่าตามบัญชีของหุ้นเท่ากับสินทรัพย์ตามที่บันทึกในบัญชีหักด้วยหนี้สินและส่วนของผู้ถือหุ้นบุริมสิทธิ เมื่อต้องคำนวณราคาหรือมูลค่าตามบัญชีต่อ 1 หุ้นสามัญให้นำผลลัพธ์นี้หารด้วย จำนวนหุ้นสามัญที่ออกจำหน่ายแล้ว 3.ราคาตลาด เป็นราคาที่ตกลงซื้อขายกันหากความต้องการเสนอซื้อหุ้นมีมากกว่าการเสนอขายหุ้น ราคาตลาดของหุ้นก็จะสูง แต่ถ้าความต้องการเสนอขายมีมากกว่าความต้องการเสนอซื้อหุ้นจะส่งผลให้ราคาตลาดของหุ้นนั้นตกลง

ด้วยเหตุข้างต้นทำให้ผู้ศึกษาสนใจอิทธิพลของการบริหารสินทรัพย์ ประกอบด้วยอัตราหมุนเวียนของสินทรัพย์รวม (Assets Turnover Ratio) อัตราหมุนเวียนของลูกหนี้ (Account Receivable Turnover) ระยะเวลาเก็บหนี้เฉลี่ย (Average Collection Period) อัตราส่วนหมุนเวียนของสินค้า (Inventory Turnover) ระยะเวลาขายสินค้าเฉลี่ย (Average Inventory Period) อัตราส่วนหมุนเวียนของเจ้าหนี้ (Account Payable Turnover) ระยะเวลาชำระหนี้เฉลี่ย (Average Payment Period) ที่มีต่อราคาตลาดของหุ้นประกอบด้วย ราคาต่อกำไรต่อหุ้น (Price per Earning: P/E) ราคาต่อมูลค่าบัญชี (Price per Book Value : P/BV ) ของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

**วัตถุประสงค์ของการวิจัย**

เพื่อศึกษาอิทธิพลของการบริหารสินทรัพย์ต่อราคาตลาดของหุ้นในกลุ่มบริษัทจดทะเบียนในตลาดหลักทรัพย์

แห่งประเทศไทย กลุ่ม SET 100

**ประโยชน์ของผลการวิจัย**

1.เป็นประโชยน์ต่อเจ้าของกิจการเพื่อวิเคราะห์ราคาตลาดของหุ้นในประเด็นการบริหารสินทรัพย์เพื่อสะท้อนถึงราคาตลาดของหุ้น ซึ่งส่งผลกลับมายังมูลค่าของกิจการโดยตรง

2.เพื่อเป็นประโชยน์ต่อผู้ใช้รายงานสามารถนำไปประยุกต์ใช้หรือมาใช้วิเคราะห์ธุรกิจเพื่อใช้ประกอบการตัดสินใจในการลงทุน

3.สามารถใช้เป็นฐานข้อมูลในการจัดทำงานวิจัยสำหรับผู้ที่มีความสนใจศึกษาวิจัยและใช้เป็นแนวทางในการวิเคราะห์และใช้เป็นกรณีศึกษาเพื่อการพัฒนาด้านการศึกษาวิจัยสำหรับแนวทางดังกล่าวข้างต้นนี้ต่อไปในอนาคต

**ประชากรและกลุ่มตัวอย่าง**

ประชากรที่ทำการศึกษาในครั้งนี้คือ บริษัทจดทะเบียนในตลาดหลักทรัพย์แห่งประเทศไทย SET100 จำนวน 100 บริษัท โดยใช้วิธีเลือกแบบเฉพาะเจาะจง ( Purposive Selection ) จากบริษัทที่นำส่งงบการเงินครบทุกปี พ.ศ.2561 – 2563 และเป็นบริษัทที่มีข้อมูลครบสำหรับใช้ในการวิเคราะห์ครบถ้วน ได้ประชากรเป้าหมายที่มีคุณสมบัติครบถ้วน จำนวน 52 บริษัท

**ขอบเขตด้านตัวแปรที่ศึกษา**

ขอบเขตด้านตัวแปรของการศึกษาอิทธิพลของการบริหารสินทรัพย์ต่อราคาตลาดของหุ้น: กรณีศึกษาบริษัทจดทะเบียนในตลาดหลักทรัพย์แห่งประเทศไทย กลุ่ม SET100 เป็นเทคนิคการวิเคราะห์อัตราส่วนทางการเงิน โดยการเก็บรวบรวมข้อมูลทุติยภูมิ (Secondary Data) เป็นรายปี เริ่มตั้งแต่ ปี พ.ศ.2561 ถึงปี พ.ศ.2563 ซึ่งสามารถเก็บรวบรวมจากฐานข้อมูล ที่มีการคำนวณการวัดค่าอัตราส่วนทางการเงินไว้แล้วหรือจากสูตรการคำนวณ โดยแบ่งเป็นตัวแปรอิสระที่บ่งบอกถึงการบริหารสินทรัพย์ ได้แก่ 1)อัตราหมุนเวียนของสินทรัพย์รวม(ATR) 2)อัตราส่วนหมุนเวียนของสินค้า(IT) 3)ระยะเวลาขายสินค้าเฉลี่ย(AIP) 4)อัตราหมุนเวียนของลูกหนี้(ART) 5)ระยะเวลาเก็บหนี้เฉลี่ย(ACP) 6)อัตราส่วนหมุนเวียนของเจ้าหนี้(APT) 7)ระยะเวลาชำระหนี้เฉลี่ย(APP) และตัวแปรตามที่บ่งบอกราคาตลาดของหุ้นได้แก่ 1) ราคาต่อกำไรต่อหุ้น(P/E) 2) ราคาต่อมูลค่าหุ้นทางบัญชี(P/BV) **ตามตารางที่ 1**

**ตารางที่ 1 กรอบแนวคิดงานวิจัยการศึกษาอิทธิพลของการบริหารสินทรัพย์ต่อราคาตลาดของหุ้น: กรณีศึกษาบริษัทจดทะเบียนในตลาดหลักทรัพย์แห่งประเทศไทย กลุ่ม SET100**

**การบริหารสินทรัพย์**

1.อัตราหมุนเวียนของสินทรัพย์รวม(ATR)

2.อัตราส่วนหมุนเวียนของสินค้า (IT)

3.ระยะเวลาขายสินค้าเฉลี่ย (AIP)

4.อัตราหมุนเวียนของลูกหนี้ (ART)

5.ระยะเวลาเก็บหนี้เฉลี่ย (ACP)

6.อัตราส่วนหมุนเวียนของเจ้าหนี้ (APT)

7.ระยะเวลาชำระหนี้เฉลี่ย (APP)

**ราคาตลาดของหุ้น**

1.ราคาต่อกำไรต่อหุ้น(Price per Earning :P/E )

2.ราคาต่อมูลค่าหุ้นทางบัญชี (Price per Book Value :P/BV)

**สมมติฐานการวิจัย**

**สมมติฐานที่ 1 อิทธิพลของการบริหารสินทรัพย์ต่อราคาต่อกำไรต่อหุ้นของบริษัทจดทะเบียนในตลาดหลักทรัพย์แห่งประเทศไทย SET100**

โดย สมมติฐานที่ 1 ประกอบด้วยสมมติฐาน ดังนี้

สมมติฐานที่ 1.1 อัตราส่วนหมุนเวียนของสินทรัพย์รวมมีอิทธิพลต่อราคาต่อกำไรต่อหุ้นของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 1.2 อัตราส่วนหมุนเวียนของสินค้ามีอิทธิพลต่อราคาต่อกำไรต่อหุ้นของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 1.3 ระยะเวลาขายสินค้าเฉลี่ยมีอิทธิพลต่อราคาต่อกำไรต่อหุ้นของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 1.4 อัตราหมุนเวียนของลูกหนี้มีอิทธิพลต่อราคาต่อกำไรต่อหุ้นของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 1.5 ระยะเวลาเก็บหนี้เฉลี่ยมีอิทธิพลต่อราคาต่อกำไรต่อหุ้นของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 1.6 อัตราส่วนหมุนเวียนของเจ้าหนี้มีอิทธิพลต่อราคาต่อกำไรต่อหุ้นของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 1.7 ระยะเวลาชำระหนี้เจ้าหนี้มีอิทธิพลต่อราคาต่อกำไรต่อหุ้นของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

**สมมติฐานที่ 2 อิทธิพลของการบริหารสินทรัพย์ต่อราคาต่อมูลค่าหุ้นทางบัญชี ของบริษัทจดทะเบียนในตลาดทรัพย์แห่งประเทศไทย กลุ่ม SET 100**

โดย สมมติฐานที่ 2 ประกอบด้วยสมมติฐาน ดังนี้

สมมติฐานที่ 2.1 อัตราส่วนหมุนเวียนของสินทรัพย์รวมมีอิทธิพลต่อราคาต่อมูลค่าหุ้นทางบัญชีของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 2.2 อัตราส่วนหมุนเวียนของสินค้ามีอิทธิพลต่อราคาต่อมูลค่าหุ้นทางบัญชีของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 2.3 ระยะเวลาขายสินค้าเฉลี่ยมีอิทธิพลต่อราคาต่อมูลค่าหุ้นทางบัญชีของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 2.4 อัตราหมุนเวียนของลูกหนี้มีอิทธิพลต่อราคาต่อมูลค่าหุ้นทางบัญชีของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 2.5 ระยะเวลาเก็บหนี้เฉลี่ยมีอิทธิพลต่อราคาต่อมูลค่าหุ้นทางบัญชีของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 2.6 อัตราส่วนหมุนเวียนของเจ้าหนี้มีอิทธิพลต่อมูลค่าหุ้นทางบัญชีของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

สมมติฐานที่ 2.7 ระยะเวลาชำระหนี้เจ้าหนี้มีอิทธิพลต่อราคาต่อมูลค่าหุ้นทางบัญชีของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

**นิยามศัพท์เฉพาะ**

**การบริหารสินทรัพย์** ประกอบด้วย 1.อัตราหมุนเวียนของสินทรัพย์รวม (Assets Turnover Ratio) 2.อัตราส่วนหมุนเวียนของสินค้า (Inventory Turnover) 3.ระยะเวลาขายสินค้าเฉลี่ย (Average Inventory Period) 4.อัตราหมุนเวียนของลูกหนี้ (Account Receivable Turnover) 5.ระยะเวลาเก็บหนี้เฉลี่ย (Average Collection Period) 6.อัตราส่วนหมุนเวียนของเจ้าหนี้ (Account Payable Turnover) 7.ระยะเวลาชำระหนี้เฉลี่ย (Average Payment Period)

1.อัตราหมุนเวียนของสินทรัพย์รวม (Assets Turnover Ratio) อัตราส่วนทางการเงินที่เปรียบเทียบระหว่างยอดขายกับสินทรัพย์รวม เป็นอัตราส่วนที่แสดงให้เห็นถึงประสิทธิภาพการนำสินทรัพย์รวมไปใช้ประโยชน์

2.อัตราส่วนหมุนเวียนของสินค้า (Inventory Turnover) จำนวนครั้งที่กิจการสามารถขายสินค้าคงเหลือออกไปได้ ต้องมีการบริหารสินค้าคงเหลือไม่ให้มากหรือน้อยเกินไป หากอัตราหมุนเวียนของสินค้าคงเหลือสูง หมายความว่า กิจการสามารถขายสินค้าได้เร็ว มีรายได้จากการขายสินค้าทำให้มีเงินสดมาใช้หมุนเวียนในกิจการ

3.ระยะเวลาขายสินค้าเฉลี่ย (Average Inventory Period) จำนวนสินค้าคงเหลือเพื่อขาย ทำให้ทราบถึงประสิทธิภาพในการบริหารสินค้าคงเหลือ และระยะเวลาถือครองสินค้า

4.อัตราหมุนเวียนของลูกหนี้ (Account Receivable Turnover) จำนวนครั้งที่กิจการสามารถเก็บเงินจากการขายเชื่อได้ หากอัตราหมุนเวียนของลูกหนี้สูง หมายความว่า กิจการสามารถเก็บเงินจากการขายเชื่อได้เร็ว ในทางกลับกันอัตรานี้สูงเกินไป อาจหมายถึง กิจการเข้มงวดในการให้เครดิตลูกค้ามากเกินไปทำให้เสียเปรียบในการแข่งขัน ดังนั้น การนำอัตราส่วนนี้ไปเปรียบเทียบกับกิจการอื่น ต้องศึกษานโยบายการให้เครดิตทางการค้าควบคู่ด้วย

5.ระยะเวลาเก็บหนี้เฉลี่ย (Average Collection Period) แสดงให้เห็นถึงระยะเวลาในการเรียกเก็บหนี้ว่ามีระยะสั้นหรือระยะยาว เพื่อให้ทราบถึงคุณภาพของลูกหนี้ ประสิทธิภาพในการเรียกเก็บหนี้และนโยบายในการให้สินเชื่อทางธุรกิจ หากผลการคำนวนต่ำ แสดงถึงคุณภาพของลูกหนี้ที่สามารถชำระได้เร็ว

6.อัตราส่วนหมุนเวียนของเจ้าหนี้ (Account Payable Turnover) อัตราส่วนทางการเงินที่เปรียบเทียบระหว่างต้นทุนขายกับเจ้าหนี้การค้า บอกถึงจำนวนครั้งของการชำระหนี้ ในรอบระยะเวลาบัญชี หากดีกิจการจะเพิ่มโอกาสไปลงทุนหาประโยชน์เพิ่มเติมได้

7.ระยะเวลาชำระหนี้เฉลี่ย (Average Payment Period) แสดงถึงระยะเวลาที่กิจการต้องชำระหนี้ทางการค้า ทำให้ทราบถึงประสิทธิภาพในการบริหารเจ้าหนี้ อำนาจการต่อรองกับเจ้าหนี้การค้า และเครดิตเทอมที่กิจการได้จากเจ้าหนี้

**ราคาตลาดของหุ้น** ประกอบด้วย อัตราส่วนราคาต่อกำไรต่อหุ้น (Price per Earning : P/E ) และอัตราส่วนราคาต่อมูลค่าทางบัญชี (Price per Book Value : P/BV )

ราคาต่อกำไรต่อหุ้น(Price per Earning : P/E ) คืออัตราส่วนเปรียบเทียบระหว่างราคาตลาดของหุ้นต่อกำไรสุทธิต่อหุ้น เพื่อบอกความถูกแพงของหุ้น หรือระยะเวลาในการคืนทุนหากเราซื้อหุ้นตัวนั้น

ราคาต่อมูลค่าทางบัญชี (Price to Book Ratio : P/BV) คืออัตราส่วนเปรียบเทียบระหว่างราคาหุ้นต่อมูลค่าทางบัญชี ซึ่งมูลค่าทางบัญชีคือส่วนของผู้ถือหุ้น ที่เราจะได้รับทันทีถ้าเลิกกิจการ เป็นอัตราส่วนที่แสดงให้เห็นถึงแนวโน้มการเติบโต ความสามารถในการทำกำไร ในอนาคตของกิจการ

**วิธีการดำเนินการวิจัย**

การศึกษาครั้งนี้เป็นการศึกษาวิจัยเชิงปริมาณ ([Quantitative Research)](https://www.iok2u.com/index.php/article/innovation/443-quantitative-research) เพื่อการศึกษาอิทธิพลของการบริหารสินทรัพย์ต่อราคาตลาดของหุ้น:กรณีศึกษาบริษัทจดทะเบียนในตลาดหลักทรัพย์แห่งประเทศไทย กลุ่ม SET 100 ซึ่งผู้วิจัยใช้ ข้อมูลทุติยภูมิ (Secondary Data) ประกอบด้วยรายงานประจำปี งบการเงิน หมายเหตุประกอบงบการเงิน บริษัทตลาดหลักทรัพย์แห่งประเทศไทย ในช่วงปีพ.ศ. 2561 ถึงปีพ.ศ. 2563 ระยะเวลา 3 ปี โดยเก็บรวบรวมข้อมูลจากฐานข้อมูลจาก SET-SMART และFINNOMENA ซึ่งเป็นฐานข้อมูล STOCK ของตลาดหลักทรัพย์แห่งประเทศไทย (ตลาดหลักทรัพย์แห่งประเทศไทย, ออนไลน์)

**การวิเคราะห์ข้อมูล**

1.การวิเคราะห์ค่าสถิติเชิงพรรณนา (Descriptive Statistics) เพื่อศึกษาค่าเฉลี่ย (Mean) ค่าเบี่ยงเบนมาตรฐาน (Standard Deviation) ค่าสูงสุด (Maximum) และค่าต่ำสุด (Minimum) ของตัวแปรอิสระและตัวแปรตาม

2.การวิเคราะห์ค่าสัมประสิทธิ์สหสัมพันธ์ (Pearson Correlation Analysis) เพื่อทดสอบความสัมพันธ์ระหว่างตัวแปรอิสระ โดยกำหนดค่าความสัมพันธ์ไว้ หากมีค่ามากกว่า 0.80 แสดงว่าจะเกิดปัญหาจากการที่ตัวแปรอิสระมีความสัมพันธ์กันในระดับสูงมาก (Multicollinearity)

3.การวิเคราะห์การถดถอยพหุคูณ (Multiple Regression Analysis) เพื่อหาความสัมพันธ์และทดสอบสมมติฐานอิทธิพลของการบริหารสินทรัพย์ต่อราคาตลาดของหุ้น ของบริษัทจดทะเบียนในตลาดหลักทรัพย์แห่งประเทศไทย กลุ่ม SET100 โดยแสดงเป็นตัวแบบสมการ Regression เพื่อทดสอบสมมติฐาน

**ผลการวิจัย**

**ผลการวิเคราะห์ข้อมูลทั่วไป**

การวิเคราะห์สถิติเชิงพรรณนาอิทธิพลของการบริหารสินทรัพย์ต่อราคาตลาดของหุ้น:กรณีศึกษาบริษัทจดทะเบียนในตลาดหลักทรัพย์แห่งประเทศไทย กลุ่ม SET100 จำนวน 52 บริษัท **ดังตัวอย่าง ตารางที่ 2**

**ตารางที่ 2 การวิเคราะห์สถิติเชิงพรรณนาเกี่ยวกับอิทธิพลของการบริหารสินทรัพย์ต่อราคาตลาดของหุ้น:กรณีศึกษาบริษัทจดทะเบียนในตลาดหลักทรัพย์แห่งประเทศไทย กลุ่ม SET100**

|  |  |  |  |  |  |
| --- | --- | --- | --- | --- | --- |
| **อัตราส่วนทางการเงิน** | **จำนวนข้อมูล** | **ค่าต่ำสุด** | **ค่าสูงสุด** | **ค่าเฉลี่ย** | **ส่วนเบี่ยงเบน** |
| **N** | **Minimum** | **Maximum** | **Mean** | **มาตรฐาน SD** |
| อัตราหมุนเวียนของสินทรัพย์รวม | 52 | 0.11 | 4.77 | 0.73 | 0.84 |
| อัตราส่วนหมุนเวียนของสินค้า | 52 | 0.27 | 273.20 | 20.47 | 41.72 |
| ระยะเวลาขายสินค้าเฉลี่ย | 52 | 2.05 | 1,371.26 | 211.25 | 380.29 |
| อัตราหมุนเวียนของลูกหนี้ | 52 | 2.51 | 1,099.20 | 45.85 | 154.48 |
| ระยะเวลาเก็บหนี้เฉลี่ย | 52 | 0.33 | 154.31 | 46.21 | 32.55 |
| อัตราส่วนหมุนเวียนของเจ้าหนี้ | 52 | 0.26 | 27.48 | 6.72 | 4.75 |
| ระยะเวลาชำระหนี้เฉลี่ย | 52 | 19.55 | 1,512.66 | 120.59 | 213.72 |
| P/E (ราคาต่อกำไรต่อหุ้น) | 52 | 5.54 | 82.87 | 25.43 | 16.05 |
| P/BV (ราคาต่อมูลค่าทางบัญชี) | 52 | 0.48 | 10.73 | 3.90 | 2.85 |

**จากตารางที่ 2** พบว่า อัตราหมุนเวียนของสินทรัพย์รวม ของบริษัทที่จดทะเบียนในตลาดหลักทรัพย์แห่งประเทศไทย กลุ่ม SET 100 มีค่าเฉลี่ยที่ 0.73 เท่า ค่าต่ำสุดที่ 0.11 เท่า ค่าสูงสุดที่ 4.77 เท่า โดยมีค่าส่วนเบี่ยงเบนมาตรฐานเท่ากับ 0.84 อัตราส่วนหมุนเวียนของสินค้า มีค่าเฉลี่ยที่ 20.47 เท่า ค่าต่ำสุดที่ 0.27 เท่า ค่าสูงสุดที่ 273.20 เท่า โดยมีค่าส่วนเบี่ยงเบนมาตรฐานเท่ากับ 41.72 ระยะเวลาขายสินค้าเฉลี่ย มีค่าเฉลี่ยที่ 211.25 วัน ค่าต่ำสุดที่ 2.05 วัน ค่าสูงสุดที่ 1371.26 วัน โดยมีค่าส่วนเบี่ยงเบนมาตรฐานเท่ากับ 380.29 อัตราหมุนเวียนของลูกหนี้ มีค่าเฉลี่ยที่ 45.85 เท่า ค่าต่ำสุดที่ 2.51 เท่า ค่าสูงสุดที่ 154.31 เท่า โดยมีค่าส่วนเบี่ยงเบนมาตรฐานเท่ากับ 154.48 ระยะเวลาเก็บหนี้เฉลี่ย มีค่าเฉลี่ยที่ 46.21 วัน ค่าต่ำสุดที่ 0.33 วัน ค่าสูงสุดที่ 27.48 วัน โดยมีค่าส่วนเบี่ยงเบนมาตรฐานเท่ากับ 32.55 อัตราส่วนหมุนเวียนของเจ้าหนี้ มีค่าเฉลี่ยที่ 6.72 เท่า ค่าต่ำสุดที่ 0.26 เท่าค่าสูงสุดที่ 27.48 เท่า โดยมีค่าส่วนเบี่ยงเบนมาตรฐานเท่ากับ 4.75 ระยะเวลาชำระหนี้เฉลี่ย มีค่าเฉลี่ยที่ 120.59 วัน ค่าต่ำสุดที่ 19.55 วัน ค่าสูงสุดที่ 1,512.66 วัน โดยมีค่าส่วนเบี่ยงเบนมาตรฐานเท่ากับ 213.72 ราคาหุ้นต่อกำไรต่อหุ้น (P/E) มีค่าเฉลี่ยที่ 25.43 เท่า มีค่าต่ำสุดที่ 5.54 เท่า ค่าสูงสุดที่ 82.87 เท่า โดยมีค่าส่วนเบี่ยงเบนมาตรฐานเท่ากับ 25.43 ราคาหุ้นต่อมูลค่าหุ้นทางบัญชี (P/BV) มีค่าเฉลี่ยที่ 3.90 เท่า ค่าต่ำสุดที่ 0.48 ค่าสูงสุดที่ 10.73 โดยมีค่าส่วนเบี่ยงเบนมาตรฐานเท่ากับ 2.85

**การวิเคราะห์ค่าสัมประสิทธิ์สหสัมพันธ์** (Pearson Correlation Analysis) เนื่องจากตัวแปรอิสระเป็นอัตราส่วนทางการเงินที่แสดงถึงการบริหารสินทรัพย์ จึงทำการทดสอบความสัมพันธ์ระหว่างตัวแปรอิสระก่อนว่าต้องไม่มีความสัมพันธ์กันเองโดยหากมีค่ามากกว่า 0.80 แสดงว่าตัวแปรอิสระ มีความสัมพันธ์กันมาก ทำให้เกิด Multicollinearity สามารถสรุปผลได้ ดังตัวอย่าง ตารางที่ 2

**ตารางที่ 3 การวิเคราะห์ค่าสัมประสิทธิ์สหสัมพันธ์ (Pearson Correlation Analysis )**

|  |  |  |  |  |  |  |  |
| --- | --- | --- | --- | --- | --- | --- | --- |
|  | ATR | IT | AIP | ART | ACP | APT | APP |
| ATR | 1 | 0.543 | 0.159 | 0.995 | 0.014 | 0.018 | 0.204 |
| IT |  | 1 | 0.700 | 0.467 | 0.453 | 0.651 | 0.816 |
| AIP |  |  | 1 | 0.000 | 0.001 | 0.892 | 0.572 |
| ART |  |  |  | 1 | 0.011 | 0.547 | 0.575 |
| ACP |  |  |  |  | 1 | 0.043 | 0.578 |
| APT |  |  |  |  |  | 1 | 0.110 |
| APP |  |  |  |  |  |  | 1 |

**จากตารางที่ 3** การทดสอบการหาค่าสัมประสิทธิ์สหสัมพันธ์เพียร์สัน จำนวน 21 คู่ พบว่าแสดงให้เห็นว่าตัวแปรอิสระมีความสัมพันธ์กันเอง จำนวน 3 คู่ ผู้ศึกษาเลยตัดตัวแปรอิสระ ระยะเวลาขายสินค้าเฉลี่ย(AIP) อัตราหมุนเวียนของลูกหนี้(ART) ระยะเวลาชำระหนี้เฉลี่ย (APP) เนื่องจากตัวแปรมีความสัมพันธ์กันเอง โดย

1. ระยะเวลาขายสินค้าเฉลี่ย(AIP)มีความสัมพันธ์กับอัตราส่วนหมุนเวียนของเจ้าหนี้(APT) ผู้วิจัยตัดตัวแปร ระยะเวลาขายสินค้าเฉลี่ย(AIP)

2.อัตราส่วนหมุนเวียนของลูกหนี้(ART)มีความสัมพันธ์กับอัตราส่วนหมุนเวียนของสินทรัพย์รวม(ATR) ผู้ศึกษาตัดตัวแปร อัตราส่วนหมุนเวียนของลูกหนี้

3. ระยะเวลาชำระหนี้เฉลี่ย(APP) มีความสัมพันธ์กับอัตราส่วนหมุนเวียนของสินค้า(IT) ผู้ศึกษาเลยตัดตัวแปร ระยะเวลาชำระหนี้เฉลี่ย (APP)

การวิเคราะห์ค่าสัมประสิทธิ์สหสัมพันธ์ระหว่างตัวแปรอิสระทั้งหมด 4 ตัว ประกอบด้วย 1.)อัตราหมุนเวียนของสินทรัพย์รวม(ATR) 2.)อัตราส่วนหมุนเวียนของสินค้า(IT) 3.)อัตราส่วนหมุนเวียนของเจ้าหนี้(APT) 4.)ระยะเวลาเก็บหนี้เฉลี่ย(ACP) มีค่าสัมประสิทธิ์สหสัมพันธ์อยู่ในระหว่าง 0.014 - 0.651 ซึ่งน้อยกว่า 0.800 จึงทำให้ไม่เกิดปัญหา Multicollinearity

**การวิเคราะห์การถดถอยเชิงพหุคูณ (Multiple Regression Analysis)**

**ตารางที่ 4 ผลการวิเคราะห์การถดถอยพหุคูณ (Multiple Regression Analysis) เพื่อการศึกษาอิทธิพลของการบริหารสินทรัพย์ที่มีต่อราคาต่อกำไรของหุ้น:กรณีศึกษาบริษัทจดทะเบียนในตลาดหลักทรัพย์แห่งประเทศไทย กลุ่ม SET 100**

|  |  |  |  |  |
| --- | --- | --- | --- | --- |
|  | Beta | Sig | Tolerant | VIF |
| ATR | 0.125 | 0.314 | 0.825 | 1.212 |
| IT | 0.585 | 0.000 | 0.985 | 1.015 |
| ACP | 0.79 | 0.518 | 0.848 | 1.179 |
| APT | -0.223 | 0.071 | 0.859 | 1.164 |

R = 0.643 R2 =0.413 Adjust R2=0.363 Durbin – Watson = 1.562

**จากตารางที่ 4** พบว่า VIF ไม่เกิน 10 แสดงว่าตัวแปรอิสระไม่มีความสัมพันธ์กัน ทำให้สามารถทดสอบความถดถอยพหุคูณได้โดยด้านการบริหารสินทรัพย์ประกอบด้วย อัตราส่วนหมุนเวียนของสินค้า (IT) มีผลกระทบต่อราคาหุ้นต่อกำไรต่อหุ้น (P/E)ที่ระดับนัยสำคัญ 0.05 ซึ่งสามารถอธิบายการเปลี่ยนแปลงของราคาหุ้นต่อกำไรต่อหุ้น (P/E) ได้ร้อยละ 36.3 ขณะที่อีกร้อยละ 63.7 เกิดขึ้นจากปัจจัยอื่น และไม่พบความแปรปรวน ดังนั้นแสดงให้เห็นว่า อัตราส่วนหมุนเวียนของสินทรัพย์(ATR) ระยะเวลาเก็บหนี้เฉลี่ย (ACP) อัตราส่วนหมุนเวียนของเจ้าหนี้(APT) ไม่มีผลกระทบต่อราคาหุ้นต่อกำไรต่อหุ้น (P/E)

**ตารางที่ 5 ผลการวิเคราะห์การถดถอยพหุคูณ (Multiple Regression Analysis) เพื่อการศึกษาอิทธิพลของการบริหารสินทรัพย์ต่อราคาต่อมูลค่าหุ้นทางบัญชี:กรณีศึกษาบริษัทจดทะเบียนในตลาดหลักทรัพย์แห่งประเทศไทย กลุ่ม SET 100**

|  |  |  |  |  |
| --- | --- | --- | --- | --- |
|  | Beta | Sig | Tolerant | VIF |
| ATR | 0.446 | 0.003 | 0.825 | 1.212 |
| IT | 0.158 | 0.225 | 0.985 | 1.015 |
| ACP | -0.33 | 0.811 | 0.848 | 1.179 |
| APT | -0.326 | 0.022 | 0.859 | 1.164 |

R = 0.483 R2 =0.233 Adjust R2=0.168 Durbin – Watson = 1.730

**จากตารางที่ 5** พบว่า VIF ไม่เกิน 10 แสดงว่าตัวแปรอิสระไม่มีความสัมพันธ์กัน ทำให้สามารถทดสอบความถดถอยพหุคูณได้โดยด้านการบริหารสินทรัพย์ประกอบด้วย การหมุนเวียนของสินทรัพย์(ATR) และอัตราส่วนหมุนเวียนของเจ้าหนี้(APT) มีผลกระทบต่อราคาหุ้นต่อมูลค่าหุ้นทางบัญชี (P/BV) ที่ระดับนัยสำคัญ 0.05 ซึ่งสามารถอธิบายการเปลี่ยนแปลงของราคาต่อราคาหุ้นต่อมูลค่าหุ้นทางบัญชี (P/BV) ได้ร้อยละ 16.8 ขณะที่อีกร้อยละ 83.2 เกิดขึ้นจากปัจจัยอื่น และไม่พบความแปรปรวน ดังนั้นแสดงให้เห็นว่า อัตราส่วนระยะเวลาเก็บหนี้เฉลี่ย (ACP) อัตราส่วนหมุนเวียนของสินค้า (IT) ไม่มีผลกระทบต่อราคาหุ้นต่อมูลค่าหุ้นทางบัญชี (P/BV)

**สรุปและอภิปรายผล**

การศึกษาอิทธิพลของการบริหารสินทรัพย์ต่อราคาตลาดของหุ้นในกลุ่มบริษัทจดทะเบียนในตลาด

หลักทรัพย์แห่งประเทศไทย กลุ่ม SET 100 ได้กลุ่มตัวอย่างทั้งสิ้น 52 บริษัท ในปี 2561 – 2563 รวม 3 ปี โดยมีตัวแปรอิสระได้แก่ อัตราหมุนเวียนของสินทรัพย์รวม อัตราหมุนเวียนของลูกหนี้ ระยะเวลาเก็บหนี้เฉลี่ยอัตราส่วนหมุนเวียนของสินค้าnระยะเวลาขายสินค้าเฉลี่ย อัตราส่วนหมุนเวียนของเจ้าหนี้ ระยะเวลาชำระหนี้เฉลี่ย ตัวแปรตาม ได้แก่ อัตราส่วนราคาต่อกำไรต่อหุ้น และอัตราส่วนราคาต่อมูลค่าทางบัญชี โดยใช้วิธีการการวิเคราะห์ค่าสัมประสิทธิ์สหสัมพันธ์ (Pearson Correlation Analysis) และการวิเคราะห์การถดถอยพหุคูณ (Multiple Regression Analysis) พบว่า อัตราส่วนหมุนเวียนของสินค้ามีผลกระทบเชิงบวกต่อราคาหุ้นต่อกำไรต่อหุ้น ที่ระดับนัยสำคัญ 0.05 การหมุนเวียนของสินทรัพย์รวม มีผลกระทบเชิงบวกต่อราคาหุ้นต่อมูลค่าหุ้นทางบัญชี ที่ระดับนัยสำคัญ 0.05 อัตราส่วนหมุนเวียนของเจ้าหนี้ มีผลกระทบเชิงลบต่อราคาหุ้นต่อมูลค่าหุ้นทางบัญชี ที่ระดับนัยสำคัญ 0.05

จากการวิเคราะห์ข้อมูลทั้งหมดพบว่าอัตราส่วนหมุนเวียนของสินค้า มีความสำคัญเชิงบวกต่อราคาหุ้นต่อกำไรต่อหุ้น ทั้งนี้เพราะว่าเป็นสินค้าหมุนเวียนที่มีสภาพคล่องสูง เทียบเท่าเงินสดหรือลูกหนี้ ซึ่งการหมุนเวียนสินค้าที่สูงนั้นหมายถึงระยะเวลาการจำหน่ายสินค้า ช่วยให้นักลงทุนทราบได้ถึงการบริหารสินค้าคงเหลือของกิจการ ว่ามีความเหมาะกับกับกิจการมากน้อยเพียงใดเมื่อเทียบกันบริษัทอื่น ซึ่งสอดคล้องกับงานวิจัยของ ปิยากร คุปตเมธี (2559) พบว่า อัตราสินค้าคงเหลือ สามารถอธิบายการเปลี่ยนแปลงของอัตราผลตอบแทนต่อสินทรัพย์ได้อย่างมีนัยสำคัญ หมายถึงหากกิจการมีการบริหารสินค้าคงเหลืออย่างเหมาะสม จะทำให้กิจการมีผลตอบแทนที่ดี อัตราส่วนหมุนเวียนของสินทรัพย์รวม มีความสำคัญเชิงบวกต่อราคาต่อมูลค่าหุ้นทางบัญชี ทั้งนี้เพราะ อัตราหมุนเวียนของสินทรัพย์รวมนั้นสามารถวัดความสามารถของบริษัทในการสร้างรายได้จากสินทรัพย์และแสดงให้เห็นถึงการใช้สินทรัพย์ค่าคุ้มค่า ซึ่งสอดคล้องกับการศึกษาของ อริษา สุรัสโม (2554) พบว่า อัตราส่วนทางการเงินที่มีความสัมพันธ์กับราคาตลาดหลักทรัพย์ของกลุ่มพลังงานและสาธารณูปโภคมากที่สุด คือ อัตราส่วนมูลค่าตลาดต่อมูลค่าตามการบัญชีต่อหุ้น อัตราส่วนหมุนเวียนของเจ้าหนี้ มีผลสำคัญเชิงลบต่อราคาหุ้นต่อมูลค่าหุ้นทางบัญชี ทั้งนี้เพราะ อัตราส่วนหมุนเวียนของเจ้าหนี้ อาจแสดงว่ากิจการมีอำนาจในการต่อรองกับคู่ค้า จึงส่งผลต่อการเติบโตในอนาคตของกิจการ ซึ่งสอดคล้องกับ ภาณะพันธ์ เพ็ชร์ไพศาล (2560) พบว่าอัตราส่วนหมุนเวียนของเจ้าหนี้มีความสัมพันธ์กับอัตราส่วนราคาหุ้นต่อมูลค่าทางบัญชี อัตราส่วนการวัดภาระหนี้ สามารถอธิบายการเปลี่ยนแปลงของอัตราผลตอบแทนต่อสินทรัพย์

**ข้อเสนอแนะ**

**ข้อเสนอแนะสำหรับการนำผลการศึกษาไปใช้**

1.จากผลการวิจัยทำให้เจ้าของกิจการหรือผู้บริหารองค์กรนำอัตราส่วนอัตราหมุนเวียนของสินทรัพย์รวม อัตราส่วนหมุนเวียนของสินค้า และอัตราส่วนหมุนเวียนของเจ้าหนี้ ไปใช้เป็นเครื่องมือในกการวิเคราะห์เพื่อประสิทธิภาพในการดำเนินงาน การวางแผน ปรับปรุง และพัฒนาองค์กรได้ เนื่องจากอัตราส่วนทางการเงินดังกล่าว สะท้อนถึงราคาตลาดของหุ้น ซึ่งส่งผลกลับมายังมูลค่าของกิจการ

2.จากผลการวิจัยทำให้นักลงทุน นักวิเคราะห์และผู้ใช้งบการเงิน สามารถนำข้อมูลทางการเงินของเกี่ยวกับอัตราส่วนทางด้านการบริหารสินทรัพย์ อัตราหมุนเวียนของสินทรัพย์รวม อัตราส่วนหมุนเวียนของสินค้า และอัตราส่วนหมุนเวียนของเจ้าหนี้ ไปใช้ในการวิเคราะห์และตัดสินใจลงทุนในตลาดหลักทรัพย์แห่งประเทศไทยได้อย่างเหมาะสม โดยอาจใช้กับอัตราส่วนทางการเงินด้านอื่น มาปรับใช้ร่วมทั้งนี้ ขึ้นอยู่กับพฤติกรรมการลงทุนของแต่ละบุคคล

**ข้อเสนอแนะสำหรับการศึกษาในครั้งต่อไป**

1.การศึกษาครั้งต่อไป ควรศึกษาบริษัทที่จดทะเบียนในตลาดหลักทรัพย์แห่งประเทศไทย เป็นตามกลุ่มอุตสาหกรรมเพื่อความแม่นยำ ความถูกต้องมากขึ้น เพื่อประโยชน์แก่นักลงทุน นักวิเคราะห์และผู้ใช้งบการเงิน ผู้ประกอบการหรือผู้บริหารองค์กร หน่วยงานภาครัฐและหน่วยงานที่เกี่ยวข้อง

2.การศึกษาครั้งต่อไป ควรเพิ่มช่วงระยะเวลาที่ใช้ในการศึกษาเป็นไตรมาส หรือขยายช่วงระยะเวลาให้กว้างขึ้น เพื่อทำให้ผลการศึกษามีความถูกต้องแม่นยำมากยิ่งขึ้น

**เอกสารอ้างอิง**

Astuty, P. (2017). The Influence of Fundamental Factors and Systematic Risk to Stock Prices on Companies Listed in the Indonesian Stock Exchange. European Research Studies Journal, Volume XX (Issue 4A), 230-240. สืบค้นจาก [13the-influence-of-fundamental-Factor-and-Systematic-Risk.pdf (borobudur.ac.id)](https://www.borobudur.ac.id/wp-content/uploads/2019/03/13the-influence-of-fundamental-Factor-and-Systematic-Risk.pdf)

Satryo, A. G., Rokhmania, N. A., & Diptyana, P. (2016). The influence of profitability ratio, market ratio, and solvency ratio on the share prices of companies listed on LQ 45 Index. The Indonesian Accounting Review, Vol. 6 (No. 1), 55 – 66. สืบค้นจาก from https://journal.perbanas.ac.id/index.php/tiar/article/view/853/459

อริษา สุรัสโม. (2554). ความสัมพันธ์ระหว่างการเปลี่ยนแปลงในระดับราคาหลักทรัพย์กับอัตราส่วนทางการเงิน บริษัทที่จดทะเบียนในตลาดหลักทรัพย์แห่งประเทศไทย กลุ่มพลังงานและสาธารณูปโภคบริการ. (การค้นคว้าอิสระปริญญาบริหารธุรกิจมหาบัณฑิต, มหาวิทยาลัยเทคโนโลยีราชมงคลธัญบุรี). สืบค้นจาก <https://so04.tci-thaijo.org/index.php/JMA/article/view/193076>

ดนัยกานต์ อินทพงษ์. (2553). การศึกษาปัจจัยที่มีผลต่อราคาหลักทรัพย์ในตลาดหลักทรัพย์เอ็ม เอ ไอ. (การค้นคว้าด้วยตนเองปริญญาบริหารธุรกิจมหาบัณฑิต, มหาวิทยาลัยหอการค้าไทย). สืบค้นจาก <https://scholar.utcc.ac.th/bitstream/6626976254/792/2/2012fulltext.pdf>.

ดลนภา พูลคล้าย และประทุมมาศ จันทสุวรรณ. (2561). การศึกษามูลค่าทางบัญชีที่ส่งผลต่อราคาหลักทรัพย์ของบริษัทที่จดทะเบียนในตลาดหลักทรัพย์แห่งประเทศไทย กลุ่มเกษตรและอุตสาหกรรมอาหาร. INCBAA 2018 Khon Kaen THAILAND, 302-310. <https://incbaa.kku.ac.th/img/files/articles/6d818-302-.pdf>.

ชาลินี แสงสร้อย. (2558). ความสัมพันธ์ระหว่างอัตราส่วนทางการเงินกับราคาหลักทรัพย์ของบริษัทจดทะเบียนในตลาดหลักทรัพย์แห่งประเทศไทย: กรณีศึกษากลุ่มอุตสาหกรรมบริการ. (การค้นคว้าอิสระปริญญาวิทยาศาสตรมหาบัณฑิต, มหาวิทยาลัยกรุงเทพ). สืบค้นจาก <http://dspace.bu.ac.th/bitstream/123456789/1774/1/chalinee.sang.pdf>.

ปิยากร คุปตเมธี (2561) ศึกษาความสัมพันธ์ระหว่างการบริหารสินค้าคงเหลือกับอัตราส่วนผลกำไรของบริษัท ในหมวดธุรกิจการเกษตรที่จดทะเบียนในตลาดหลักทรัพย์แห่งประเทศไทย(การค้นคว้าอิสระปริญญาวิทยาศาสตรมหาบัณฑิต, มหาวิทยาลัยกรุงเทพ)

สืบค้นจาก <http://dspace.bu.ac.th/bitstream/123456789/3185/1/piyakorn_kupt.pdf>

สินี ภาคย์อุฬาร (2558) ได้ทำการศึกษาเรื่อง ความสัมพันธ์ระหว่างอัตราส่วนทางการเงินกับราคาหลักทรัพย์ของบริษัทที่มีมูลค่าหลักทรัพย์ตามราคาตลาดสูงสุดของแต่ละกลุ่มอุตสาหกรรมที่จดทะเบียนในตลาดหลักทรัพย์แห่งประเทศไทย(การค้นคว้าอิสระปริญญาวิทยาศาสตรมหาบัณฑิต, มหาวิทยาลัยกรุงเทพ) <http://dspace.bu.ac.th/bitstream/123456789/1793/1/sinee.phak.pdf>

อันธิกา ถาวรกิตติวิชัย (2554) ศึกษาเรื่องความสัมพันธ์ระหว่างการประเมินมูลค่าหุ้นด้วยวิธีสัมพัทธ์กับผลตอบแทนที่ได้รับของบริษัทจดทะเบียนในตลาดหลักทรัพย์แห่งประเทศไทย(การค้นคว้าอิสระปริญญาวิทยาศาสตรมหาบัณฑิต, [มหาวิทยาลัยธรรมศาสตร์](https://tu.ac.th/))สืบค้น<http://digital.library.tu.ac.th/tu_dc/frontend/Info/item/dc:120073>

ณัฐธยาน์ อธิรัฐจิราชัย และมัตธิมา กรงเต้น. (2561). ปัจจัยที่ส่งผลต่อราคาหลักทรัพย์ของบริษัท จดทะเบียนในตลาดหลักทรัพย์ เอ็ม เอ ไอ. การประชุมทางวิชาการระดับชาติ สาขาบริหารธุรกิจและการบัญชี ครั้งที่ 6 มหาวิทยาลัยหอการค้าไทย. 255-265. <http://dspace.bu.ac.th/bitstream/123456789/1993/3/wilaiwan_panu.pdf>.

ปทุมวดี พรอิสสระเสรี. (2559). ศึกษาความสัมพันธ์ระหว่างอัตราส่วนราคาตลาดต่อมูลค่าทางบัญชีกับมูลค่าหลักทรัพย์ของกลุ่มอุตสาหกรรมพลังงานในประเทศไทย. (การค้นคว้าอิสระปริญญามหาบัณฑิต, มหาวิทยาลัยกรุงเทพ). สืบค้นจาก <http://dspace.bu.ac.th/jspui/bitstream/123456789/2171/1/patumwadee.porn.pdf>.

มณีรัตน์ ใจรักสันติสุข.(2560). การวิเคราะห์อัตราส่วนทางการเงินของบริษัทในกลุ่มอุตสาหกรรมเกษตรและ อุตสาหกรรมอาหารในตลาดหลักทรัพย์แห่งประเทศไทย.การค้นคว้าอิสระ: ปริญญาโท คณะบริหารธุรกิจ มหาวิทยาลัยเทคโนโลยีราชมงคลกรุงเทพ

ศิวัช จันทรโชติ (2559). ศึกษาความสัมพันธ์ระหว่างอัตราส่วนทางการเงินกับราคาหลักทรัพย์กรณีศึกษา:กลุ่มเกษตรและ อุตสาหกรรมอาหาร ในตลาดหลักทรัพย์แห่งประเทศไทย.สารนิพนธ์ : (บธ.ม. (บริหารธุรกิจ))มหาวิทยาลัยสงขลานครินทร์

ปนัดดา แก้วมณี (2558) ความสัมพันธ์ระหว่างอัตราส่วนทางการเงินกับอัตราผลตอบแทนของผู้ถือหุ้นใน ตลาดหลักทรัพย์แห่งประเทศไทย กรณีศึกษา บริษัทที่ถูกประเมินในระดับดีเยี่ยมและระดับดี จากสมาคมส่งเสริมผู้ลงทุนไทยวิทยานิพนธ์ปริญญาบัญชีมหาบัณฑิต. คณะบัญชี: มหาวิทยาลัยศรีปทุม, 2558.

โสภณ บุญถนอม (2558) ความสัมพันธ์ระหว่างความสามารถในการทำกําไรและประสิทธิภาพการบริหารสินทรัพย์ การ ค้นคว้าอิสระหลักสูตรบริหารธุรกิจมหาบัณฑิต สาขาวิชาการจัดการเชิงกลยุทธ์ คณะพาณิชยศาสตร์และการบัญชี มหาวิทยาลัยธรรมศาสตร์ สืบค้นจาก <http://ethesisarchive.library.tu.ac.th/thesis/2015/TU_2015_5702010207_2964_2054.pdf>

ภาณะพันธ์ เพ็ชร์ไพศาล (2020) ผลกระทบของอัตราส่วนทางการเงินที่มีต่อการวัดมูลค่าราคาตลาดของหุ้น ของบริษัทจด

ทะเบียนในตลาดหลักทรัพย์แห่งประเทศไทย: กรณีศึกษากลุ่มอุตสาหกรรมธุรกิจอสังหาริมทรัพย์และก่อสร้าง

สืบค้นจาก<file:///C:/Users/pimmo/Downloads/244720-Article%20Text-888309-1-10-20210427%20(1).pdf>

เสกศักดิ์ จำเริญวงค์. (2554). การบริหารการเงินธุรกิจ: แนวคิดและแนวปฏิบัติ. กรุงเทพมหานคร: ภาควิชาการเงิน คณะพาณิชยศาสตร์และการบัญชีมหาวิทยาลัยธรรมศาสตร์.

นิเวศน์ เหมวชิรวรากร (2559 บทความ เรื่อง ประเมินมูลค่าหุ้นด้วย Market Cap. สืบค้นจาก https://www.bangkokbiznews.com/blog/detail/638698

วารี ธีวพัฒนพิสิทฐ (2555) บทความเรื่อง ราคาหุ้น ... ตราสารเพื่อการลงทุน สืบค้นจาก http://www.rtc.ac.th/www\_km/03/036/020\_1-2555.pdf